CELEX: 62016TN0146
Language: hr
Date: 2016-04-04 00:00:00
Title: Predmet T-146/16: Tužba podnesena 4. travnja 2016. – Vereniging tot Behoud van Natuurmonumenten in Nederland i dr. protiv Komisije

30.5.2016   
            
            
               HR
            
            
               Službeni list Europske unije
            
            
               C 191/41
            
         Tužba podnesena 4. travnja 2016. – Vereniging tot Behoud van Natuurmonumenten in Nederland i dr. protiv Komisije
   (Predmet T-146/16)
   (2016/C 191/54)
   Jezik postupka: nizozemski
   
      Stranke
   
   
      Tužitelji: Vereniging tot Behoud van Natuurmonumenten in Nederland (‘s-Graveland, Nizozemska), Stichting Het Groninger Landschap (Haren, Nizozemska), It Fryske Gea (Opsterland, Nizozemska), Stichting Het Drentse Landschap (Assen, Nizozemska), Stichting Het Overijssels Landschap (Dalfsen, Nizozemska), Stichting Het Geldersch Landschap (Arnhem, Nizozemska), Stichting Flevo-Landschap (Lelystad, Nizozemska), Stichting Het Utrechts Landschap (De Bilt, Nizozemska), Stichting Landschap Noord-Holland (Heiloo, Nizozemska), Stichting Het Zuid-Hollands Landschap (Rotterdam, Nizozemska), Stichting Het Zeeuwse Landschap (Heinkenszand, Nizozemska), Stichting Het Noordbrabants Landschap (‘s-Hertogenbosch, Nizozemska), Stichting Het Limburgs Landschap (Maastricht, Nizozemska) (zastupnici: P. Kuypers i M. de Wit, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Odluku Komisije od 2. rujna 2015. o državnoj potpori SA.27301 (2015/NN) – Nizozemska, broj dokumenta C(2015) 5929 final;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U potporu svojemu zahtjevu tužitelji ističu dva tužbena razloga.
   
               1.
            
            
               Prvi tužbeni razlog koji se temelji na povredi članka 107. stavka 1. UFEU-a
               
                           —
                        
                        
                           Tužitelji smatraju da je zaštita prirode u Nizozemskoj jedna od usluga od općeg interesa u smislu članka 2. Protokola (br. 26.) o uslugama od općeg interesa (SL 2012, C 326, str. 308.) i da se stoga ne odnosi na gospodarsku djelatnost.
                        
                     
                           —
                        
                        
                           Tužitelji su pogrešno kvalificirani kao poduzetnici u smislu članka 107. stavka 1. UFEU-a. Oni prije svega smatraju da su neprofitne organizacije za upravljanje zemljištem osnovane za ostvarivanje (negospodarskog) cilja od općeg interesa. Podredno ističu da ne postupaju kao poduzetnici kada stječu zemljišta u svrhu zaštite prirode uz pomoć subvencija dobivenih na temelju Regeling bijdragen particuliere terreinbeherende natuurbeschermingsorganisaties (program subvencioniranja određenih privatnih organizacija za zaštitu prirode koje upravljaju zemljištem).
                        
                     
                           —
                        
                        
                           Program subvencija ne stvara gospodarsku prednost u smislu članka 107. stavka 1. UFEU-a s obzirom na uvjete koji su s njime povezani.
                        
                     
                           —
                        
                        
                           Program subvencija ne dovodi do narušavanja tržišnog natjecanja.
                        
                     
                           —
                        
                        
                           Program subvencija ne utječe na trgovinu među državama članicama.
                        
                     
         
               2.
            
            
               Drugi tužbeni razlog koji se temelji na povredi obveze obrazlaganja.